Det er godt og vel 4,5 milioner turister, der har været en tur forbi Aalborg. De mange turister, der både er danske og udenlandske har været så gavmilde, at de har brugt en masse penge i Aalborg - 3,1 milliarder kroner for at være helt præcis. Det giver byen en tredje plads på landsplan, når man ser på, hvor mange penge kommunerne tjener på turisterne, det skriver BusinessAalborg i en ny rapport. Den podieplads kan aalborgenserne godt være stolte af, men endnu mere interessant er, at Aalborg er lige slipstrømmen af Aarhus, der har tjent 3,3 milliarder kroner på turister mod Aalborgs 3,1 milliarder. Du skal nok forberede dig på sætninger som: "Hvor mye koster dette?" og "Jeg vil gjerne kjøpe", for rapporten kan fortælle, at det især er norske turister, der har været en tur forbi. Desuden er 52 procent af turisterne erhvervsturister som kommer til Aalborg på forretningsrejse. I Region Nordjylland er turismeforbruget på 10,2 millarder. Frederikshavn har det næststørste turismeforbrug i Nordjylland på 1,6 milliarder kroner.

Referat:
3,1 milliarder kroner har turister lagt i Aalborg, det skriver BusinessAalborg i en ny rapport.